Document ID: 32011R1021
Publication Date: 2011-10-14

Title and Content:
KOMISIJAS ĪSTENOŠANAS REGULA (ES) Nr. 1021/2011
(2011. gada 14. oktobris)
par atvilkumiem no nozvejas kvotām, kas pieejamas attiecībā uz konkrētiem zivju krājumiem 2011. gadā, pamatojoties uz citu krājumu pārzveju iepriekšējā gadā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 1., 2. un 5. punktu,
pēc apspriešanās ar attiecīgajām dalībvalstīm saskaņā ar Regulas (EK) Nr. 1224/2009 105. panta 5. punktu,
tā kā:
(1)
Nozvejas kvotas 2010. gadam tika noteiktas ar:
-
Padomes 2008. gada 28. novembra Regulu (EK) Nr. 1359/2008, ar ko 2009. un 2010. gadam Kopienas zvejas kuģiem nosaka zvejas iespējas attiecībā uz konkrētiem dziļūdens zivju krājumiem (2),
-
Padomes 2009. gada 20. novembra Regulu (EK) Nr. 1226/2009, ar ko 2010. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Baltijas jūrā (3),
-
Padomes 2009. gada 27. novembra Regulu (EK) Nr. 1287/2009, ar ko 2010. gadam nosaka konkrētu zivju krājumu zvejas iespējas un ar tām saistītus nosacījumus, kuri piemērojami Melnajā jūrā (4), un
-
Padomes 2010. gada 14. janvāra Regulu (ES) Nr. 53/2010, ar ko 2010. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un - attiecībā uz ES kuģiem - ūdeņos, kur nepieciešami nozvejas limiti, un ar ko groza Regulu (EK) Nr. 1359/2008, (EK) Nr. 754/2009, (EK) Nr. 1226/2009 un (EK) Nr. 1287/2009 (5).
(2)
Nozvejas kvotas 2011. gadam tika noteiktas ar:
-
Padomes 2010. gada 29. novembra Regulu (ES) Nr. 1124/2010, ar ko 2011. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā (6),
-
Padomes 2010. gada 13. decembra Regulu (ES) Nr. 1225/2010, ar ko 2011. un 2012. gadam ES kuģiem nosaka zvejas iespējas attiecībā uz konkrētiem dziļūdens zivju krājumiem (7),
-
Padomes 2010. gada 17. decembra Regulu (ES) Nr. 1256/2010, ar ko 2011. gadam nosaka konkrētu zivju krājumu zvejas iespējas Melnajā jūrā (8), un
-
Padomes 2011. gada 18. janvāra Regulu (ES) Nr. 57/2011, ar ko 2011. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un - attiecībā uz ES kuģiem - konkrētos ūdeņos, kas nav ES ūdeņi (9).
(3)
Saskaņā ar Regulas (EK) Nr. 1224/2009 105. panta 1., 2. un 3. punktu, ja Komisija konstatē, ka dalībvalsts ir pārsniegusi tai iedalītās nozvejas kvotas, Komisija izdara atvilkumus no turpmākajām attiecīgās dalībvalsts nozvejas kvotām, piemērojot konkrētus koeficientus, kas noteikti minētajos punktos.
(4)
Regulas (EK) Nr. 1224/2009 105. panta 5. punkts paredz, ja saskaņā ar minētā panta 1. un 2. punktu nevar veikt atvilkumus par pārzvejotu kvotu, jo kvota nav pietiekami pieejama attiecīgajai dalībvalstij, Komisija pēc apspriešanās ar attiecīgo dalībvalsti nākamajā gadā vai gados var veikt atvilkumus no attiecīgajai dalībvalstij pieejamās kvotas attiecībā uz citiem krājumiem vai krājumu grupām tajā pašā ģeogrāfiskajā apgabalā vai ņemot vērā to pašu tirdzniecības vērtību.
(5)
Konkrētām dalībvalstīm 2011. gadā nav pieejama kvota dažiem krājumiem, kurus tās pārzvejoja 2010. gadā. Šādos gadījumos ir lietderīgi veikt atvilkumus no kvotām, kas pieejamas minētajām dalībvalstīm attiecībā uz citiem krājumiem tajā pašā ģeogrāfiskajā apgabalā, ņemot vērā nepieciešamību nepieļaut izmetumus jaukta tipa zvejniecībās.
(6)
Ar attiecīgajām dalībvalstīm tika rīkotas apspriešanās par ierosinātajiem atvilkumiem un tika ierosinātas konkrētas izmaiņas, kas Komisijai būtu pienācīgi jāņem vērā.
(7)
Šajā regulā paredzētos atvilkumus piemēro, neskarot tos atvilkumus, kas piemērojami 2011. gadam iedalītajām kvotām saskaņā ar:
-
Komisijas 2007. gada 15. februāra Regulu (EK) Nr. 147/2007, ar kuru 2007.-2012. gadam pielāgo konkrētas nozvejas kvotas saskaņā ar 23. panta 4. punktu Padomes Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (10),
-
Komisijas 2011. gada 23. septembra Īstenošanas regulu (ES) Nr. 1016/2011 par atvilkumu veikšanu no nozvejas kvotām, kas pieejamas attiecībā uz konkrētiem zivju krājumiem 2011. gadā, pamatojoties uz šo krājumu pārzvejas gadījumiem iepriekšējā gadā (11),
IR PIEŅĒMUSI ŠO REGULU.
1. pants
Regulā (ES) Nr. 1124/2010, Regulā (ES) Nr. 1225/2010, Regulā (ES) Nr. 1256/2010 un Regulā (ES) Nr. 57/2011 2011. gadam noteiktās nozvejas kvotas samazina, kā norādīts pielikumā.
2. pants
Regulas 1. pantu piemēro, neskarot atvilkumus, kas paredzēti Regulā (EK) Nr. 147/2007 un Īstenošanas regulā (ES) Nr. 1016/2011.
3. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 14. oktobrī

Classification:
Level 1 Categories: 100155
100156
Level 2 Categories: 100252
100242
Level 3 Categories: 2470
2476
1652
3544
All Categories: 133
2308
2437
2879
4335
5254
5256
544